Document ID: 32007D0095

PADOMES LĒMUMS
(2007. gada 22. janvāris)
attiecībā uz Kopienas nostāju Starptautiskajā kafijas padomē par 2001. gada Starptautiskā kafijas nolīguma pagarināšanu
(2007/95/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punktu,
ņemot vērā Komisijas priekšlikumu,
tā kā:
(1)
2001. gada Starptautiskais kafijas nolīgums tika noslēgts un parakstīts Eiropas Kopienas vārdā 2001. gada 24. septembrī ar Lēmumu 2001/877/EK (1).
(2)
Saskaņā ar 52. panta 1. un 2. punkta noteikumiem 2001. gada Starptautiskā kafijas nolīguma termiņš beidzas 2007. gada 30. septembrī, ja vien to nepagarina pēc šā datuma ar Starptautiskās kafijas padomes lēmumu par vienu vai vairākiem periodiem, kas kopā nepārsniedz sešus gadus.
(3)
Šā nolīguma pagarināšana ir Eiropas Kopienas interesēs.
(4)
Būtu jānosaka Eiropas Kopienas nostāja Starptautiskajā kafijas padomē,
IR NOLĒMUSI ŠĀDI.
Vienīgais pants
Eiropas Kopienas nostāja Starptautiskajā kafijas padomē ir balsot par 2001. gada Starptautiskā kafijas nolīguma pagarināšanu par vienu vai vairākiem periodiem, kas nepārsniedz sešus gadus.
Briselē, 2007. gada 22. janvārī

Labels: 3
15
17
5